Այսօր նույնպես կարեւոր է մանեւրի ռեսուրսը: Երբ մրցակիցը մեկը չէ, այլ մի քանիսն են, ընդ որում ոչ բոլորն են խաղում բացահայտ, ու ոչ բոլորի դիրքն է պարզ այս պահին եւ հեռանկարում նախապես չես կարող իմանալ, թե ո՛ր պահին, ո՛ր մեկի հետ աննուղղակի կամ ուղղակի, ժամանակավոր, թե տեւական դաշնակցությամբ կարող ես չեզոքացնել մյուսներին: Նոր վարչապետի հեռահար քաղաքական նպատակը ապահով ու ամուր գերիշխանության հաստատումն է բոլոր բեւեռների նկատմամբ (բացարձակ մենիշխանություն Հայաստանում չի եղել եւ հնարավոր չէ): Այդ նպատակին հասնելու համար պետք է ոչ թե բեւեռներից մեկի կամ բոլորի ոչնչացումը, այլ նոր, կայուն սահմանների գծումը բոլորի համար: